ai4bharat/Pralekha huggingface dataset:
केंद्रीय लोकसेवा आयोग
संयुक्त संरक्षण सेवा परीक्षा  2019- अंतिम निकाल जाहीर
नवी दिल्ली, 1 सप्टेंबर,2020
केंद्रीय लोक सेवा आयोगाने सप्टेंबर 2019 मध्ये घेतलेल्या संयुक्त संरक्षण सेवा परीक्षा 2019 चा अंतिम निकाल आज जाहीर करण्यात आला आहे. या निकालानुसार पात्र ठरलेल्या 196  उमेदवारांची गुणवत्तेनुसार सूची देण्यात आली आहे. या उमेदवारांच्या संरक्षण मंत्रालयाच्या सेवा निवड मंडळाच्यावतीने मुलाखती घेण्यात आल्या होत्या. आता या पात्र उमेदवारांना देहराडूनच्या भारतीय लष्करी अकादमी, एझीमलाच्या भारतीय नाविक अकादमी आणि हैद्राबादचया भारतीय हवाई दल अकादमी या संस्थांमध्ये प्रशिक्षण देण्यात येणार आहे. या उमेदवारांचा अभ्यासक्रम क्रमांक 208 एफ  असणार आहे.
वेगवेगळ्या अभ्यासक्रमासाठी तीन सूचींमध्ये काही समान उमेदवार आहेत. भारतीय लष्करी अकादमीसाठी सरकारच्यावतीने सूचित करण्यात आलेल्या रिक्त जागा 100 आहेत,  भारतीय नौसेना अकादमी एझीमला, केरळ, कार्यकारी  45 जागा  तसेच हवाई दल अकादमी, हैद्राबादसाठी 32  जागा आहेत.
लोक सेवा आयोगाने भारतीय लष्कर अकादमी, भारतीय नाविक अकादमी तसेच हवाई दल अकादमी यांच्यामध्ये प्रवेश घेण्यासाठी अनुक्रमे 2699, 1592 आणि 611 उमेदवारांनी लिखित परीक्षा दिली होती. अंतिम निकालानुसार सेना मुख्यालयाच्यावतीने सेवा निवड मंडळाने घेतलेल्या मुलाखतीच्या आधारे निकाल घोषित करण्यात आला आहे. या सूची तयार करताना आरोग्य, तंदुरूस्तीच्या परीक्षेतल्या गुणांचा विचार करण्यात आलेला नाही. सेना मुख्यालयाच्यावतीने या उमेदवारांच्या जन्मतारखा तसेच शैक्षणिक योग्यता यांची पडताळणी करण्यात येत आहे. त्यामुळे हा निकाल अंतरिम मानण्यात येत आहे. उमेदवारांनी आपल्या जन्मतारखेची नोंद असलेले प्रमाणित दस्तऐवज तसेच शैक्षणिक पात्रतेचे निकष पूर्ण करीत असल्यासंबंधीची प्रमाणपत्रे यांच्या मूळ प्रति तसेच अनुप्रमाणित छायाप्रति सादर करावेत. आपण ज्या लष्करी शाखेला पहिली पसंती दिली आहे, त्यानुसार त्या त्या सेना मुख्यालयांना आपल्या प्रमाणपत्रांच्या प्रती पाठवून द्यावेत, असे आवाहन करण्यात आले आहे.
ज्या उमेदवारांच्या निवासी पत्यामध्ये काही बदल झाला असेल तर त्याची माहिती सेना मुख्यालय, नौसेना मुख्यालय अथवा वायू सेना मुख्यालयाला कळविण्यात यावी.
या परीक्षांचा निकाल केंद्रीय लोक सेवा आयोगाच्या संकेतस्थळावर http://www.upsc.gov.in. उपलब्ध आहे. सर्व उमेदवारांचे गुण अधिकारी प्रशिक्षण अकादमीच्यावतीने अंतिम निकाल घोषित झाल्यानंतर संकेतस्थळावर जाहीर करण्यात येणार आहेत. कोणत्याही अतिरिक्त सूचनांसाटी उमेदवारांनी केंद्रीय लोक सेवा आयोग कार्यालय, गेट ‘सी’च्या जवळ असलेल्या कौउंटरवर कोणत्याही कार्यालयीन कामकाजाच्या दिनी सकाळी 10.00 ते सायंकाळी 5.00 वाजेपर्यंत वैयक्तिक रूपात अथवा दूरध्वनीच्या माध्यमातून संपर्क साधावा. यासाठी दूरध्वनी क्रमांक - 011.23385271/ 011.23381125/ 011.23098543
अंतिम निकाल जाणून घेण्यासाठी येथे क्लिक करावेB.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
विज्ञान आणि तंत्रज्ञान मंत्रालय
दुर्धर कंबरदुखी दूर करण्यासाठी योगाभ्यासाचा प्रभावी उपयोग होत असल्याचे अभ्यासातून निष्पन्न
योगाभ्यासाबाबत आतापर्यंत करण्यात आलेले अध्ययन, रुग्णांचे अनुभव आणि त्यांना होणारी वेदना तसेच, आजारामुळे आलेली अक्षमता यात योगाभ्यासामुळे झालेली सुधारणा आणि त्यामुळे, त्यांच्या जीवनमनात झालेले सकारात्मक बदल, यावर आधारित असते. योगाभ्यासाच्या परिणामांचा अभ्यास करणारे संशोधक, ज्यांनी वेदनेचे प्रमाण,वेदना सहन करण्याची क्षमता आणि शरीराची लवचिकता, यांचेही मोजमाप केले होते, त्यांना अभ्यासाअंती असे आढळले आहे की योगाभ्यासामुळे पाठ-कंबरदुखीचे दुर्धर दुखणे असलेल्या रूग्णांची वेदना कमी झाली, वेदना सहन करण्याची क्षमता वाढली आणि शरीराची लवचिकताही वाढली आहे.
नवी दिल्लीतील एम्स येथील शरीरशास्त्र विभागाच्या अतिरिक्त प्राध्यापिका डॉ. रेणू भाटिया यांनी आपले सहकारी डॉ राजकुमार यादव आणि डॉ श्री कुमार व्ही, यांच्यासह कंबरदुखीच्या जुनाट दुखण्यावर योगाभ्यासाचा काय परिणाम होतो, हे जाणून घेण्यासाठी संशोधन केले.
कंबरदुखीचे दुर्धर दुखणे असलेल्या 100 रुग्णांबाबत हे अध्ययन करण्यात आले. हे सर्व रुग्ण पन्नाशीच्या वयातील होते आणि त्यांना किमान तीन वर्षांपासून हा त्रास होता. या सर्वांना चार आठवडे पद्धतशीर योगाभ्यास करायला सांगितला गेला त्यानंतर, क्वांटीटेटीव्ह सेन्सरी टेस्टिंग च्या मदतीने तपासले असता, कोल्ड पेन सहन करण्याची क्षमता आणि कोल्ड पेन सहिष्णूता दोन्हीमध्ये वाढ झाल्याचे निष्पन्न झाले. तसेच रूग्णांमधील कॉर्टिकोमोटर एक्झिटेबिलिटी आणि लवचिकतेत लक्षणीय सुधारणा झाल्याचे लक्षात आले.
या संशोधकांनी वेदना, सेन्सरी परसेप्शन आणि कॉर्टिकल एक्झिटेबिलिटी निकषांसाठी वस्तूनिष्ठ मोजमाप केले. या सर्व रूग्णांमध्ये सर्वच निकषांवर महत्वाचे बदल झाल्याचे त्यांना आढळले. सर्व प्रकारच्या निकषांमध्ये योगाभ्यासाने लाभ झाल्याचे आढळले.
विज्ञान आणि तंत्रज्ञान मंत्रालय पुरस्कृत ‘योग आणि ध्यानधारणेमागील विज्ञान आणि तंत्रज्ञान’  संस्थेने या अध्ययनासाठी सहकार्य केले असून ‘जर्नल ऑफ मेडिकल सायन्स एंड क्लिनिकल रिसर्च’ मध्ये अलीकडेच हे अध्ययन प्रकाशित करण्यात आले आहे.
वेदना आणि कॉर्टिकोमोटर एक्झिटेबिलिटी निकषांच्या मुल्यांकनामुळे, योगाभ्यासाच्या लाभांचे शास्त्रीय पुरावे उपलब्ध झाले असून, त्याचा उपयोग अशा आजारांच्या रुग्णांना उपचारात्मक पद्धतींची शिफारस करण्यासाठी होऊ शकेल. तसेच रुग्णाच्या आजाराचे निदान आणि वेळोवेळी केल्या जाणाऱ्या तपासणीच्या वेळी देखील त्याचा उपयोग होऊ शकेल.
तसेच या रूग्णांसाठीच्या आणि फायब्रोमायलाग्लीयाच्या रुग्णांसाठी योगाभ्यासाचे प्रोटोकॉल देखील या संशोधक चमूने तयार केले आहेत.
दुर्धर कंबरदुखीचा त्रास असलेल्या रुग्णांना चार आठवडे योगाभ्यास करुन त्यांच्या दुखण्यात तसेच दुखण्यामुळे निर्माण झालेली शारीरिक अक्षमता यात सुधारणा झाल्याचे निष्पन्न झाले आहे. तसेच त्यांच्या मणक्यांची लवचिकता आणि कॉर्टिकोमोटर एक्झिटेबिलिटी लक्षणीयरीत्या वाढल्याचेही आढळले आहे.
या आजाराच्या रुग्णांनी घरी दीर्घकाळ योगाभ्यास करण्याची शिफारस देखील या अध्ययनात करण्यात आली आहे. ही एक विनाखर्चिक उपचारपद्धती आहे, ज्यामुळे वेदना कमी होतातच, पण एकूण जीवनमानात आणि आरोग्यातही सुधारणा होते.
Dr. Renu Bhatia
Publication link:https://dx.doi.org/10.18535/jmscr/v9i3.30
पंतप्रधान कार्यालय
पंतप्रधानांनी हैदराबादमधील भारत बायोटेकला दिली भेट
पंतप्रधान नरेंद्र मोदी यांनी, लस विकास आणि उत्पादन प्रक्रियेचा आढावा घेण्यासाठीच्या तीन शहरांच्या आपल्या दौऱ्यादरम्यान आज हैदराबाद मधील भारत बायोटेक सुविधा केंद्राला भेट दिली.
"स्वदेशी कोविड लसीबद्दल हैदराबाद येथील भारत बायोटेक सुविधा केंद्रामध्ये माहिती देण्यात आली. लसीसंदर्भात आतापर्यंतच्या चाचण्यांमध्ये झालेल्या प्रगतीबद्दल शास्त्रज्ञांचे अभिनंदन केले. त्यांची टीम या कार्यात वेगाने प्रगती व्हावी यासाठी आयसीएमआर बरोबर काम करत आहेत.", असे पंतप्रधानांनी ट्विट मध्ये म्हटले आहे.
पंतप्रधानांनी सकाळी अहमदाबाद येथील झायडस बायोटेक पार्कला भेट दिली.
At the Bharat Biotech facility in Hyderabad, was briefed about their indigenous COVID-19 vaccine. Congratulated the scientists for their progress in the trials so far. Their team is closely working with ICMR to facilitate speedy progress. pic.twitter.com/C6kkfKQlbl
— Narendra Modi  November 28, 2020
Jaydevi PS/S.Tupe/P.Kor
माहिती आणि प्रसारण मंत्रालय
ऑस्कर अकादमीचे अध्यक्ष जॉन बेली यांच्या हस्ते ‘डिजिटल डायलेमा’ या पुस्तकाच्या हिंदी आवृत्तीचे प्रकाशन
नवी दिल्ली, 28 मे 2019
भारत दौऱ्यावर आलेले ॲकॅडमी ऑफ मोशन पिक्चर्स, आर्टस् ॲण्ड सायन्स म्हणजेच ऑस्कर अकादमी संस्थेचे अध्यक्ष जॉन बेली यांच्या हस्ते आज नवी दिल्लीत ‘डिजिटल डायलेमा’ या पुस्तकाच्या हिंदी ई-आवृत्तीचे प्रकाशन करण्यात आले. यावेळी सुप्रसिद्ध चित्रपट संकलक आणि अकादमीच्या गव्हर्नर कॅरोल लिटीलटन, एफसीएटीचे अध्यक्ष न्यायमूर्ती मनमोहन सरीन, माहिती आणि प्रसारण सचिव अमित खरे, सेन्सॉर बोर्डाचे अध्यक्ष प्रसून जोशी, अकादमीचे सदस्य उज्वल निरगुडकर आणि भारतीय राष्ट्रीय चित्रपट जतन संग्रहालयाचे संचालक प्रकाश मगदूम उपस्थित होते.
‘डिजिटल डायलेमा’ या पुस्तकाच्या हिंदी आवृत्तीमुळे भारतातील हिंदी भाषिक चित्रपट निर्माते आणि इतर व्यक्तींपर्यंत हे पुस्तक पोचण्यास मदत होईल असे मत बेली यांनी यावेळी व्यक्त केले. बदलत्या तंत्रज्ञानामुळे चित्रपट संग्रहाच्या माध्यमात आज अनेक आव्हाने आहेत. त्या आव्हानांवर मात करण्यासाठी आणि चित्रपट संग्रहाचे नियोजन करण्यासाठी शास्त्रशुद्ध माहिती या पुस्तकातून मिळू शकेल असे त्यांनी सांगितले.
मिल्ट शेल्टन आणि अँडी माल्झ यांनी लिहिलेले हे पुस्तक अनेक भाषांमध्ये भाषांतरीत झाले आहे. या पुस्तकाच्या हिंदी भाषांतरासाठी एनएफएआय म्हणजेच राष्ट्रीय चित्रपट जतन संग्रहालयाने अकादमी सोबत सामंजस्य करार केला होता, त्यातूनच याची हिंदी आवृत्ती तयार झाली.
चलतचित्रपटांमध्ये चित्रपटांची कला आणि शास्त्र अद्ययावत करण्याच्या दिशेने अकादमी काम करत आहे. अलिकडेच आलेल्या अकादमीच्या अहवालात चित्रपट उद्योगात चित्रपट संग्रहालयासाठी तसेच महत्वाची डिजिटल आकडेवारी सहज उपलब्ध करण्यासाठी विज्ञान आणि तंत्रज्ञानाची मदत घेण्याविषयी विचार मांडण्यात आला आहे. अनेक वर्षांच्या संशोधनानंतर अकादमीच्या विज्ञान तंत्रज्ञान परिषदेने चित्रपटांच्या डिजिटल आवृत्तीचा संग्रह दीर्घ कालासाठी शक्य आहे याचा शोध लावला. चित्रपट विषयीची माहिती दीर्घ काळापर्यंत जतन करणे आणि ती भविष्यासाठीही उपलब्ध करुन देणे या संदर्भातल्या आव्हानांचा आणि उपाययोजनांचा उहापोह या ग्रंथात करण्यात आला आहे.
S.Tupe /R.Aghor/P.Malandkar
(Visitor Counter : 94
पंतप्रधान कार्यालय
माजी केंद्रीय मंत्री आणि नामवंत विधीज्ञ श्री शांती भूषण यांच्या निधनावर पंतप्रधानांनी व्यक्त केला शोक
नवी दिल्ली, 31 जानेवारी 2023
पंतप्रधान नरेंद्र मोदी यांनी माजी केंद्रीय मंत्री आणि नामवंत विधीज्ञ श्री शांती भूषण यांच्या निधनावर तीव्र शोक व्यक्त केला आहे.
ट्वीट संदेशात पंतप्रधान म्हणाले
"विधी क्षेत्रातील योगदान आणि वंचितांचा आवाज उठवण्यासाठीची तळमळ यासाठी श्री शांती भूषण जी स्मरणात राहतील. त्यांच्या निधनाने दुःखी झालो. त्यांच्या कुटुंबियांप्रती संवेदना. ओम शांती."S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 31 मे 2021
आरोग्य मंत्रालयाची कोविड-19 घडामोडींवरील माहिती
भारतात दैनंदिन नव्या रुग्ण संख्येचा घटता कल जारी राखत 1.52 लाख या गेल्या 50 दिवसातल्या सर्वात कमी दैनंदिन नव्या रुग्णसंख्येची नोंद झाली आहे.
सलग चौथ्या दिवशी देशात 2 लाखापेक्षा कमी दैनंदिन नव्या रुग्णांची नोंद झाली आहे.
गेल्या 24 तासात 1,52,734 नव्या रुग्णांची नोंद झाली.
भारतात उपचाराधीन रुग्णांच्या संख्येत सातत्याने घट होत असून ही संख्या आज 20,26,092 झाली आहे.
गेल्या 24 तासात उपचाराधीन रुग्णसंख्येत 88,416 ने घट झाली असून उपचाराधीन रुग्ण, देशाच्या एकूण पॉझीटीव्ह रुग्णांच्या 7.22% आहेत.
सलग 18 व्या दिवशी, दैनंदिन नव्या रुग्णांच्या संख्येपेक्षा बरे होणाऱ्यांची संख्या जास्त आहे. गेल्या 24 तासात 2,38,022 रुग्ण बरे झाले.
महामारीच्या सुरवातीपासूनच्या कोरोना बाधितामधून 2,56,92,342 लोक कोरोनातून बरे झाले असून गेल्या 24 तासात 2,38,022 रुग्ण बरे झाले. रुग्ण बरे होण्याचा दर 91.60% झाला आहे.
गेल्या 24 तासात 16,83,135 चाचण्या करण्यात आल्या असून भारताने आतापर्यंत 34.48 कोटी चाचण्या केल्या आहेत.
देशभरात चाचण्यांच्या संख्येत वाढ होत असतानाच साप्ताहिक पॉझीटीव्हिटी दरामध्ये सातत्याने घट होत आहे. साप्ताहिक पॉझीटीव्हिटी दर सध्या 9.04% असून दैनंदिन पॉझीटीव्हिटी दर आज 9.07 % आहे. सलग 7 व्या दिवशी हा दर 10 % पेक्षा कमी आहे.
राष्ट्रीय लसीकरण अभियानांतर्गत आतापर्यंत 21.3 कोटी पेक्षा जास्त लसीच्या मात्रा देण्यात आल्या.
आज सकाळी 7 वाजता प्राप्त झालेल्या अहवालानुसार 30,28,295 सत्राद्वारे एकूण 21,31,54,129 मात्रा देण्यात आल्या.
इतर अपडेट्स :
महाराष्ट्र अपडेट्स :-
महाराष्ट्र सरकारने 10 लाखापेक्षा जास्त लोकसंख्या असलेल्या सर्व महानगरपालिका-बृहन्मुंबई, ठाणे, नवी मुंबई,वसई-विरार, पुणे, पिंपरी चिंचवड, नागपूर, औरंगाबाद, नाशिक मध्ये 15 जून पर्यंत टाळेबंदी वाढवली आहे. ज्या शहरी भागात कोविड पॉझिटीव्हीटी दर 10 टक्के किंवा त्यापेक्षा कमी असेल आणि एकूण उपलब्ध ऑक्सिजन बेड्स 40 टक्क्यांपेक्षा कमी भरले असतील तर तिथे सर्व आवश्यक वस्तू व सेवांची दुकाने सकाळी 7 ते 11 या वेळेऐवजी सकाळी 7 ते दुपारी 2 या वेळेत सुरु ठेवता येतील. सर्व शासकीय कार्यालये ही 15 ऐवजी 25 टक्के कर्मचारी उपस्थितीनिशी सुरु राहतील. रविवारी महाराष्ट्रात कोविड-19 बाधित रूग्णसंख्या 18600 होती तर बाधितांची एकूण संख्या 5,731,815 वर पोहचली आहे. तर 402 जणांचा मृत्यू झाला. महाराष्ट्रात एकूण बळींची संख्या 94,844 झाली आहे.
गोवा अपडेट्स:-
गोव्यात रविवारी 645 नवीन कोरोना बाधितांची नोंद झाली तर 28 मृत्यू झाले.एकूण बाधितांची संख्या 1,55,064 झाली तर एकूण 2,625 मृत्यू नोंद आहेत.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 196.32 कोटी मात्रांचा टप्पा
12 ते 14 वयोगटातील 3.58 कोटींपेक्षा जास्त मुलांना लसीची पहिली मात्रा देण्यात आली
देशातील उपचाराधीन रुग्णांची संख्या सध्या 79,313
गेल्या 24 तासात 9923 नव्या कोरोना रुग्णांची नोंद
रुग्ण बरे होण्याचा दर सध्या 98.61 %,
सध्याचा साप्ताहिक पॉझिटिव्हिटी दर 2.67 %
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196.32  कोटींचा टप्पा पार केला आहे. 2,53,58,263 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.58  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10408349
|
|
2nd Dose
|
|
10056882
|
|
Precaution Dose
|
|
5541271
|
|
FLWs
|
|
1st Dose
|
|
18422159
|
|
2nd Dose
|
|
17613030
|
|
Precaution Dose
|
|
9666829
|
|
Age Group 12-14 years
|
|
1st Dose
|
|
35819121
|
|
2nd Dose
|
|
21296142
|
|
Age Group 15-18 years
|
|
1st Dose
|
|
60128335
|
|
2nd Dose
|
|
47832947
|
|
Age Group 18-44 years
|
|
1st Dose
|
|
557922551
|
|
2nd Dose
|
|
498173044
|
|
Precaution Dose
|
|
2087553
|
|
Age Group 45-59 years
|
|
1st Dose
|
|
203390274
|
|
2nd Dose
|
|
192725116
|
|
Precaution Dose
|
|
2125281
|
|
Over 60 years
|
|
1st Dose
|
|
127209000
|
|
2nd Dose
|
|
120333098
|
|
Precaution Dose
|
|
22492021
|
|
Precaution Dose
|
|
4,19,12,955
|
|
Total
|
|
1,96,32,43,003
भारतात उपचाराधीन रुग्णभार सध्या 79,313 इतका आहे, तो देशाच्या एकूण रुग्णसंख्येच्या तुलनेत 0.18 % इतका आहे.
परिणामी, भारतात रुग्ण बरे होण्याचा दर 98.61% आहे.गेल्या 24 तासांत 7,293 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,27,15,193 झाली आहे.
गेल्या 24 तासात 9,923 नव्या कोरोना रुग्णांची नोंद झाली.
गेल्या 24 तासात एकूण 3,88,641 चाचण्या करण्यात आल्या. भारताने आतापर्यंत एकूण 85.85  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.67% तर दैनंदिन पॉझिटिव्हिटी दर 2.55% आहे.
आरोग्य आणि कुटुंब कल्याण मंत्रालय
11 राज्यांच्या 277 जिल्ह्यांमध्ये जंतुनाशक कार्यक्रम संपन्न
नवी दिल्ली, 19 जुलै 2019
राष्ट्रीय आरोग्य अभियानांतर्गत फेब्रुवारी 2015 मध्ये देशातल्या 11 राज्ये आणि केंद्रशासित प्रदेशातल्या 277 जिल्ह्यांमध्ये राष्ट्रीय जंतुनाशक दिवस राबवण्यास सुरूवात झाली. महाराष्ट्रासह इतर राज्यातल्या 1 ते 19 वर्ष वयोगटातल्या 8 कोटी 98 लाख मुलांवर अभियानांतर्गत जंतुनाशक उपचार करण्यात आले. 2016 पासून देशातल्या सर्व जिल्ह्यांमध्ये हा उपक्रम राबवला जातो. फेब्रुवारी आणि ऑगस्ट महिन्यात ही मोहिम राबवली जाते. फेब्रुवारी 2019 मध्ये 22 कोटी 12 लाख मुलांना जंतुनाशक औषध देण्यात आले.
आरोग्य आणि कुटुंब कल्याण राज्यमंत्री अश्विनीकुमार चौबे यांनी आज लोकसभेत ही माहिती दिली.
B.Gokhale/S.Kakade/P.Kor
(Visitor Counter : 72
पंतप्रधान कार्यालय
स्टँड अप इंडियाच्या 6 व्या वर्धापनदिनानिमित्त भारताच्या उद्योजकीय ऊर्जेचे महत्व पंतप्रधानांनी केले अधोरेखित
नवी दिल्ली, 5 एप्रिल 2022
पंतप्रधान नरेंद्र मोदी यांनी, स्टँड अप इंडिया उपक्रमाला, भारताच्या उद्योजकीय ऊर्जेला रचनात्मक स्वरूप देण्यासाठी सुरू असलेल्या प्रयत्नांचा एक भाग म्हटले आहे.
स्टँड अप इंडिया उपक्रमाला आज 6 वर्षे पूर्ण झाली.
पंतप्रधानांनी ट्विट केले:
"भारत हा उद्योजकीय उर्जेने परिपूर्ण आहे आणि या भावनेला पुढे घेऊन जात प्रगती आणि समृद्धीकडे नेण्यासाठी सुरु असलेल्या प्रयत्नांचा स्टँड अप इंडिया उपक्रम हा एक भाग आहे."S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
स्क्वॉश पुरुष एकेरीचे रौप्य पदक जिंकल्याबद्दल सौरव घोषालचे पंतप्रधानांनी केले कौतुक
नवी दिल्ली, 5 ऑक्टोबर 2023
पंतप्रधान नरेंद्र मोदी यांनी सौरव घोषालचे आशियाई क्रीडा स्पर्धेत स्क्वॉश या क्रीडा प्रकारात पुरुष एकेरीचे रौप्य पदक जिंकल्याबद्दल अभिनंदन केले आहे.
पंतप्रधानांनी एक्सवर पोस्ट केलेः
“स्क्वॉश या क्रीडा प्रकारात पुरुष एकेरीचे रौप्य पदक जिंकल्याबद्दल आमच्या चॅम्पियन खेळाडूच्या कामगिरीला सलाम. या खेळामध्ये कौशल्य आणि निर्धाराच्या प्रदर्शनामुळेच हे शक्य झाले. या पोडियम फिनिशमधून त्याची अविचल बांधिलकी आणि शिस्त यांचा दाखला मिळत आहे.”
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
2022-23 या आर्थिक वर्षासाठी, भारत सरकारच्या खात्यांचा डिसेंबर 2022 पर्यंतचा मासिक आढावा
नवी दिल्ली, 31 जानेवारी 2023
भारत सरकारचे डिसेंबर 2022 पर्यंतचे मासिक खाते एकत्रित करण्यात आले आहे आणि त्याचा अहवाल प्रकाशित करण्यात आला आहे. ठळक मुद्दे पुढील प्रमाणे आहेत:
भारत सरकारला डिसेंबर 2022 पर्यंत 18,25,100 कोटी रुपये  प्राप्त झाले आहेत. यामध्ये रु. 15,55,692 कोटी कर महसूल ,रु. 2,14,302 कोटी बिगर-कर महसूल आणि रु. 55,106 कोटी बिगर-कर्ज भांडवली पावत्यांचा समावेश आहे. बिगर-कर्ज भांडवली पावत्यांमध्ये 16,435 कोटी रुपयांच्या कर्जाची वसुली आणि 38,671 कोटी रुपयांच्या विविध भांडवली पावत्यांचा समावेश आहे. या कालावधीपर्यंत भारत सरकारकडून 6,09,437 कोटी रुपये राज्य सरकारांना कराचा वाटा म्हणून हस्तांतरित करण्यात आले आहेत, जे मागील वर्षाच्या तुलनेत 1,59,127 कोटी रुपये जास्त आहेत. भारत सरकारने केलेला एकूण खर्च 28,18,076 कोटी रुपये  असून, त्यापैकी 23,28,132 कोटी रुपये महसूल खात्यावर, तर 4,89,944 कोटी रुपये भांडवली खात्यावर खर्च झाले. एकूण महसुली खर्चापैकी 6,80,853 कोटी रुपये व्याजाच्या देयकांवर आणि 3,50,524 कोटी रुपये मोठ्या अनुदानापोटी खर्च झाले.S.Thakur/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
उपराष्ट्रपती कार्यालय
शिक्षक हे देशाच्या विकासाचे रचनाकार-उपराष्ट्रपती
शिक्षक दिनानिमित्त उपराष्ट्रपतींच्या हस्ते राष्ट्रीय शिक्षक पुरस्कार प्रदान
(नवी दिल्ली, 5 सप्टेंबर 2018
शिक्षक हे देशाच्या विकासाचे रचनाकार आहेत, असे गौरवोद्गार उपराष्ट्रपती एम. व्यंकय्या नायडू यांनी काढले. 2017 वर्षासाठीचे राष्ट्रीय शिक्षक पुरस्कार आज उपराष्ट्रपतींच्या हस्ते प्रदान करण्यात आले. त्या समारंभात ते बोलत होते. मूलभूत शिक्षण हे मातृभाषेतच दिले जावे, असे आग्रही मत उपराष्ट्रपतींनी व्यक्त केले.
पुरस्कार विजेत्या शिक्षकांचे अभिनंदन करत, अशा शिक्षकांमुळे देशातील शिक्षण व्यवस्था उत्कृष्टतेकडे वाटचाल करत असल्याचे उपराष्ट्रपतींनी सांगितले. ज्ञानदानाच्या कामाप्रती आपली वचनबद्धता आणि समर्पणामुळे आपले मार्गदर्शन प्राप्त झालेले विद्यार्थी विविध क्षेत्रांमध्ये प्रगतीची नवीन शिखरे गाठत असतात. जगातील अनेक देश भारताला विश्वगुरू मानतात, असेही उपराष्ट्रपती म्हणाले. गेल्या काही काळात बालके, युवक आणि इतर वयोगटातील व्यक्तींना दर्जेदार शिक्षण प्रदान करण्यात अनेक आव्हानांचा मुकाबला करावा लागत आहे. शिक्षण क्षेत्राकडे पाहण्याची समाजाची दृष्टी बदलण्याची आवश्यकता उपराष्ट्रपतींनी अधोरेखित केली. समानता, लोकशाही, शांतता आणि एकत्रित काम करण्याची वृत्ती शिक्षकांच्या आचरणातून विद्यार्थ्यांच्या अंगी बाणली जाते, हे लक्षात ठेऊन शिक्षकांनी अनुरूप वर्तन करावे, असे आवाहन उपराष्ट्रपतींनी केले.
या समारंभात उपराष्ट्रपतींनी 2017 या वर्षासाठी देशभरातील 45 शिक्षकांना राष्ट्रीय शिक्षक पुरस्कार प्रदान केले. या समारंभाला केंद्रीय मनुष्यबळ विकास मंत्री प्रकाश जावडेकर, मनुष्यबळ विकास राज्यमंत्री उपेंद्र कुशवाह आणि इतर मान्यवर उपस्थित होते.
S.Tupe/M.Pange/P.Kor
माहिती आणि प्रसारण मंत्रालय
स्वातंत्र्यप्राप्तीपासूनच्या आकाशवाणी सोबतच्या आठवणी आणि जादुई क्षण
ही आकाशवाणी आहे. ...आपल्याला बातम्या देत आहे. स्वातंत्र्यप्राप्तीनंतर गेली 75 वर्षे भारताची सर्वात मोठी सार्वजनिक प्रसारण सेवा असलेली आकाशवाणी देशभरातील 130 कोटी नागरिकांना अविरत लौकिक कथा सांगत आहे.
ऑल इंडिया रेडिओ ‘आझाद भारत की बात --- आकाशवाणी के साथ’ या अनोख्या कार्यक्रमासह स्वातंत्र्याचा अमृत महोत्सव साजरा करत आहे. 15 ऑगस्ट 2022 पासून, 90 सेकंदाची ही मालिका 100.1FM GOLD चॅनल, मुख्य बातमीपत्रे आणि सोशल मीडियासह आकाशवाणीच्या इतर सर्व प्लॅटफॉर्मवर प्रसारित केली जाईल. ऑल इंडिया रेडिओ- द व्हॉईस ऑफ नेशनच्या माध्यमातून स्वातंत्र्याच्या 75 वर्षांमधील जीवनाच्या विविध क्षेत्रांमधला भारताचा प्रवास उलगडला जाईल.
यामध्ये महात्मा गांधी, होमी जहांगीर भाभा, सर सी.व्ही.रमण , डॉ. कुरियन वर्गीस, डॉ. एम एस स्वामिनाथन, पंडित भीमसेन जोशी, मेलविन डी मेलो, जसदेव सिंग यांसारख्या दिग्गजांचे आवाज ऐकता येतील. आकाशवाणीच्या सोशल मीडिया हँडलवर इंस्टाग्राम, ट्विटर, फेसबुक आणि यूट्यूबवर दररोज एक विशेष कथा प्रसारित आणि अपलोड केली जाईल. @AkashvaniAir आणि @airnewsalerts Twitter, newsonairofficial YouTube चॅनल, newssonair.gov.in , NewsonAir अॅप, Facebook आणि Instagram वर ऐकता येईल.
नागरी उड्डाण मंत्रालय
आरोग्यसेवा, ही मोदी सरकारने लक्ष केंद्रित केलेल्या प्रमुख क्षेत्रांपैकी एक आहे : ज्योतिरादित्य सिंधिया
नवी दिल्ली, 23 डिसेंबर 2022
आरोग्यसेवा ही मोदी सरकारच्या प्रमुख लक्ष केंद्रित केलेल्या क्षेत्रांपैकी एक आहे,असे प्रतिपादन केंद्रीय नागरी उड्डाण आणि पोलाद मंत्री ज्योतिरादित्य सिंधिया यांनी आज केले.आरोग्य सेवेसाठी सर्वांगीण दृष्टिकोन समोर ठेवून, आजारांना कारणीभूत घटक दूर सारत आणि रोगांवरील उपचार सर्वसमावेशक करत सरकार आरोग्य आणि निरोगीपणा जपण्यावर भर देत आहे, असे ते दिल्ली येथे एका पत्रकार परिषदेला संबोधित करताना म्हणाले. भारतात आरोग्य क्षेत्रात गेल्या 7-8 वर्षात जेवढे काम झाले आहे तेवढे काम गेल्या 70 वर्षात झाले नाही, असे ते म्हणाले.
गेल्या 8 वर्षांपासून आरोग्याच्या पायाभूत सुविधांमध्ये भर घातली जात आहे, तसेच प्रत्येक भारतीयाला परवडणारी आणि दर्जेदार आरोग्यसेवा उपलब्ध करून देण्यात येत आहे आणि या क्षेत्राला तंत्रज्ञानाशी जोडले जात आहे, असे त्यांनी सांगितले. प्रत्येक भारतीयाला परवडणारे उपचार आणि औषधे प्रदान करणे, ग्रामीण स्तरावर आधुनिक आरोग्य सुविधांचा लाभ, मानवी संसाधनांचा विकास, प्रतिबंधात्मक आरोग्य सेवेला चालना, आणि तंत्रज्ञानाचा आरोग्य सेवेमध्ये उपयोग वाढविणे अशा सुधारणा करत भारतातील आरोग्य सेवा विविध आघाड्यांवर सुधारून बळकट केल्या जात आहेत, असे सिंधिया यांनी सांगितले.
पंतप्रधान जन आरोग्य योजना  सारख्या योजनांद्वारे सुमारे 10.74 कोटी गरीब आणि वंचित कुटुंबांना  द्वितीय आणि तृतीय स्तर रुग्णालयीन सेवा उपलब्ध होत आहेत.उपलब्ध केलेल्या आयुष्मान कार्डांची संख्या 17.6 कोटी आहे आणि 28,800 हून अधिक सार्वजनिक आणि खाजगी रुग्णालये त्यात समाविष्ट करण्यात आली आहेत,असे ज्योतिरादित्य सिंधिया यांनी यावेळी सांगितले.प्रधानमंत्री भारतीय जनऔषधी  योजनेबद्दल, बोलताना ते म्हणाले, की ते भारतभरात सुमारे 8,800 जनऔषधी केंद्रांमधून1,800 हून अधिक स्वस्त परंतु उच्च-गुणवत्तेच्या औषधांची उपलब्धता सुनिश्चित होत आहे.
योग आणि आयुषबाबत देशात अभूतपूर्व जनजागृती झाल्याचेही ते म्हणाले.जगात योगाबद्दलची उत्सुकता वाढली आहे. स्वच्छ भारत अभियानामुळे अनेक आजारांना आळा घालण्यात यश आले आहे.पोषण अभियान आणि जल जीवन मिशन या योजना कुपोषण नियंत्रणात मदत करत आहेत, असे सिंधिया यांनी सांगितले.
S.Kakade/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 182
आरोग्य आणि कुटुंब कल्याण मंत्रालय
डॉ. हर्षवर्धन यांनी लेडी हार्डिंग वैद्यकीय महाविद्यालयाच्या दीक्षांत समारंभाला डिजिटल माध्यमातून संबोधित केले
नवी दिल्ली, 12 डिसेंबर 2020
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी आज लेडी हार्डिंग वैद्यकीय महाविद्यालयातील  विद्यार्थ्यांना त्यांच्या दीक्षांत समारंभात डिजिटल माध्यमातून संबोधित केले. यावेळी आरोग्य व कुटुंब कल्याण राज्यमंत्री अश्विनीकुमार चौबे देखील उपस्थित होते.
एलएचएमसी हे देशातील सर्वात जुन्या वैद्यकीय महाविद्यालयांपैकी एक आहे या गोष्टीचे कौतुक करत मंत्री म्हणाले, “आपल्या 104 वर्षांच्या कार्यकाळात ही संस्था आपल्या देशात महिला सबलीकरणाचे प्रतीक आहे. लेडी हार्डिंगच्या माजी विद्यार्थ्यांना भारत आणि परदेशात मानाचे स्थान प्राप्त झाले आहे आणि आरोग्य सेवा तसेच वैद्यकीय शिक्षणाच्या क्षेत्रातही त्यांनी मोलाचे योगदान देऊन संस्था व देशाला गौरव मिळवून दिला आहे.”
कोविडविरूद्धच्या लढाईत महाविद्यालयाने दिलेल्या योगदानाचे मंत्र्यांनी कौतुक केले.
मंत्री म्हणाले की संस्थेच्या सुरू असलेल्या विकासाचा विस्तार आणि गती वाढविण्यासाठी तसेच संस्थेच्या पायाभूत सुविधा सर्वोत्तम जागतिक संस्थांच्या पातळीपर्यंत नेण्यासाठी केंद्रीय आरोग्य व कुटुंब कल्याण मंत्रालय वचनबद्ध आहे. सर्वसमावेशक पुनर्विकास योजनेचा पहिला टप्पा लवकरच पूर्ण होणार असून या महिन्यातच शैक्षणिक व कर्करोग विज्ञान  ब्लॉक वापरासाठी देण्यात येईल. उर्वरित अपघात व आत्यंतिक रुग्ण सेवा आणि आंतररूग्ण व बाह्यरुग्ण ब्लॉक जलद गतीने पूर्ण होत असून 31 मार्च 2021 पर्यंत कार्यान्वित होण्याची अपेक्षा त्यांनी व्यक्त केली.
डॉ. हर्षवर्धन म्हणाले की, “वैद्यकीय शिक्षण हे आरोग्य सेवा पिरॅमिडचे शिखर आहे. पुढच्या पिढ्यांसाठी देशातील आरोग्य सेवांची गुणवत्ता निश्चित करणे ही पदवीधर डॉक्टर आणि तज्ञांची गुणवत्ता कसोटी आहे. या सरकारने वैद्यकीय शिक्षणाचा उच्च दर्जा सुनिश्चित करण्याला प्रथम प्राधान्य दिले आहे."
“वैद्यकशास्त्र हा एक व्यवसाय नसून ते एक जीवितकार्य आहे यांचे सर्व विद्यार्थ्यांना स्मरण करून देत हर्षवर्धन यांनी सांगितले की “आपण शिकणे कधीही थांबवू नका आणि सतत आपले ज्ञान आणि कौशल्यात सुधारणा करणे आवश्यक आहे. त्याचबरोबर रुग्णांवर उपचार करताना त्यांच्याप्रती करुणा दाखवणे देखील महत्त्वाचे आहे.”
आज 197 पदवीधर विद्यार्थी, 129 पदव्युत्तर विद्यार्थी आणि 7 पोस्ट डॉक्टरेटसना पदव्या प्रदान करण्यात आल्या.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96